ନେକାଣ୍ଟି ଭାସ୍କର ରାଓ ଓଡ଼ିଶାରେ ରହୁଥିବା ବିଜୁ ଜନତା ଦଳର ଜଣେ ସକ୍ରିୟ ନେତା ଏବଂ ଜଣେ ରାଜ୍ୟ ସଭା ସଦସ୍ୟ । ପ୍ରାରମ୍ଭିକ ଜୀବନ ୧୯୫୩ ମସିହାରେ ଆନ୍ଧ୍ର ପ୍ରଦେଶରେ ଜନ୍ମିତ ନେକାଣ୍ଟି ଭାସ୍କର ରାଓ ପ୍ରାୟ ୫୦ ବର୍ଷ ହେଲା ରାୟଗଡ଼ା ବାସିନ୍ଦା ଅଟନ୍ତି । ତାମିଲନାଡୁସ୍ଥିତ ଆଲାଗାପା ବିଶ୍ୱବିଦ୍ୟାଳୟରୁ ସେ ୨୦୦୮ ମସିହାରେ ବାଣିଜ୍ୟରେ ସ୍ନାତକ ଡିଗ୍ରୀ ହାସଲ କରିଛନ୍ତି । ରାଜନୈତିକ ଜୀବନ ବିଜୁ ପଟ୍ଟନାୟକଙ୍କ ମୁଖ୍ୟମନ୍ତ୍ରୀତ୍ୱ ଅମଳରୁ ଅର୍ଥାତ୍‌ ୧୯୯୦ଠାରୁ ସେ ଜନତା ଦଳର ଜଣେ ସକ୍ରିୟ ସଦସ୍ୟ । ନବୀନ ପଟ୍ଟନାୟକଙ୍କ ମୁଖ୍ୟମନ୍ତ୍ରୀତ୍ୱ ବେଳେ ସେ ଓଡ଼ିଶା ରାଜ୍ୟ ଗ୍ରାମ୍ୟ ଗୃହ ଉନ୍ନୟନ ନିଗମ ଏବଂ ଓଡ଼ିଶା କ୍ଷୁଦ୍ର ଶିଳ୍ପ ନିଗମର ସଭାପତି ଥିଲେ । ପରବର୍ତ୍ତୀ ସମୟରେ ଅର୍ଥାତ୍‌ ୨୦୧୪ ମସିହାରେ ସେ ରାଜ୍ୟ ଯୋଜନା ବୋର୍ଡର ଅଧ୍ୟକ୍ଷ ଭାବେ ନିଯୁକ୍ତ ହେଲେ ।